**Նոզիպո Մարեր** (**Ջ. Նոզիպո Մարեր**, իտալ.՝ Nozipo Maraire, 1966, Հարարե, Զիմբաբվե), զիմբաբվեցի բժիշկ, նյարդավիրաբույժ, գործարար, գրող։ Նյու Յորք Թայմսի կողմից «Տարվա գիրք» և Բոստոս Գլոբի բեստսելեր համարվող 1996 թվականին հրատարակված «Զենզելե. Նամակ դստերս» վեպի հեղինակն է։ Վեպը թարգմանվել է շուրջ 14 լեզուներով։

Կենսագրություն
--------------

Նոզիպո Մարերը ծնվել է Հարարեում 1966 թվականին, գաղութային Ռոդեսիայից անկախ Զիմբաբվե անցումային ժամանակահատվածում։ Մարերի նախնիներն ու ազգականները ներգրավված են եղել անկախության պատերազմի մեջ։ Մարերը հեռացել է Զիմբաբվեից պատերազմի ժամանակ։ Դպրոց հաճախել է Կանադայում, ԱՄՆ-ում, Ջամայկայում։ Սովորել է Հարվարդի համալսարանում և Նյու Յորքի Կոլումբիայի համալսարանի բժիշկների և վիրաբույժների քոլեջում։ Նյարդավիրաբուժության դասընթացներ է անցել Եյլի բժշկական դպրոցում։

Մարերը Զիմբաբվե վերադարձել է մինչև պատերազմի ավարտը՝ ռասիզմի ու վախի ժամանակաշրջանում։ Զիմբաբվեի սպիտակամորթ բնակիչները, չնայած փոքր թվաքանակի, կառավարում էին երկրի սևամորթ բնակչությանը։

Նյարդաբանական վիրաբույժների Կոնգրեսի կողմից արժանացել է կլինիկական կրթաթոշակների, որի ընթացքում Նյու Յորքում մանկական նյարդավիրաբուժության բնագավառում աշխատել է դոկտոր Ֆրեդ Էփստեյնի հետ։

Մարերը դասախոսություններով հանդես է գալիս աշխարհի տարբեր համասլարաններում ու քոլեջներում։ Եղել է մի շարք կազմակերպությունների խորհրդի նախագահ, այդ թվում՝ The Rotary Foundation, The Ross Ragland Theater և The South North Development Institute: Աշխատել է մի շարք զարգացման գործակալությունների հետ՝ ներառյալ Առողջապահության համաշխարհային կազմակերպությունը, NORAD, Նորվեգիական աջակցության գործակալությունը, Synergos ինստիտուտը, որտեղ եղել է խորհրդատու, ծրագրի համակարգող, աջակցել է Հարավային Աֆրիկայում համայնքային ներդրումների ձևավորման գործընթացին։

2010 թվականին եղել է Բրիտանական ավիաուղիների դեմ առ դեմ ձեռնարկատեր մրցանակակիրներից մեկը Ecosurgica-ում (առողջապահական նորարաությունների կենտրոն) գործունեության՝ Հարավային Աֆրիկայում մատչելի առողջապահության հասանելիության տեսլականի համար։ Հիմնադրել է Cutting Edge Neurosurgeon Inc. համացանցային ստարտափը։

Անձնական կյանք
--------------

Ապրում և գործում է միաժամանակ ԱՄՆ-ում և Զիմբաբվեում։ Ամուսնացած է ուրոլոգ Ալեն Չիուրայի հետ։ Ունեն չորս երեխա։

Երկեր
-----

* «Զենզելե. նամակ դստերս» (Zenzele: A Letter for My Daughter), Phoenix, 1996, ISBN, 9781857997736

Մատենագիտություն
----------------

* Lee Katrina J. "Zenzele by J. Nozipo Maraire.", The Daily Californian, (1996).
* Lively Penelope, "Tales out of Africa.", New York Times Book Review, 3 Mar.1996:7.
* Maraire J. Nozipo, Interview on E-mail, 6 Dec. 1997.
* Mayeri Serena, "Literary Physician.", 2 pag. Online, Harvard Alumni Association's website, Internet, 1997,
* Olubunmi Pamela J. "Zenzele: A Letter for My Daughter.", World literature Today, 1997.
* Volpi Matt, "Zenzele: A Letter for My Daughter.", Debut Reviews, 1 pag. Online, 1996.

Ծանոթագրություններ
------------------

1. ↑
2. ↑  Shufro, Cathy (2007 թ․ հոկտեմբերի 10). «The many worlds of Nozipo Maraire». Yale Medicine (published Summer 1999). Արխիվացված է օրիգինալից 2007 թ․ հոկտեմբերի 10-ին. Վերցված է 2016 թ․ հունվարի 21-ին.
3. ↑  Lively, Penelope (1996 թ․ մարտի 3). «Tales Out of Africa». *The New York Times*. ISSN 0362-4331. Վերցված է 2016 թ․ հունվարի 21-ին. «The epistolary novel has a distinguished ancestry and is a notoriously difficult form. It helps if the structure allows for an exchange and thus for an airing of different voices. In "Zenzele: A Letter for My Daughter," we have a single missive to a single recipient.»
4. ↑  Hay, Margaret Jean (2000 թ․ հունվարի 1). «J. Nozipo Maraire's Zenzele: A Letter for My Daughter». *African Novels in the Classroom* (անգլերեն). Lynne Rienner Publishers. ISBN 9781555878788.

Արտաքին հղումներ
----------------

* Bio details
* Maraire, J. Nozipo

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| ISNI: 0000000119707303 · LCCN: n95065593 · NDL: 00686628 · NTA: 147084342 · SUDOC: 057341915 · VIAF: 35159583 · WorldCat VIAF: 35159583 |

 |

 |